**Safedo Oyj** (ent. Merplast) on suomalainen yhtiö, joka keskittyy työpaikkojen työturvallisuuden digitalisointiin ja erityisesti ensiapuvalmiuteen. 

Yritys järjesti joulukuussa 2014 onnistuneesti osakeannin (joukkorahoitus) Invesdor Oy:n kautta, jossa se keräsi pääomaa yhteensä 130 000 euroa ja samassa yhteydessä vahvisti hallitusta kahdella uudella jäsenellä. Osakeannilla yhtiön osakkaiden lukumäärä nousi 85 henkilöön. Yhtiön osake on arvo-osuusjärjestelmässä. Yhtiö ilmoittaa asiakasmääräkseen noin 25 000 yritystä ja yhteisöä.

### Historia

Yhtiö on perustettu vuonna 2005. Ensimmäiset vuodet yhtiö toimi Tervosta käsin, jossa sillä oli ajanvarauskonttori sekä varasto. Myöhemmin yhtiön kasvaessa toimipaikka siirtyi Kuopioon, jossa yhtiöllä on nykyisin ajanvaraustoiminnot, asiakaspalvelu ja varasto. Yrityksen perustivat Marko ja Minna Parviainen.

Yhtiön hallituksen puheenjohtaja oli 20. kesäkuuta 2022 saakka Teuvo Rintamäki ja toimitusjohtaja Marko Parviainen. Kesäkuussa 2022 yhtiöstä tuli osa Presto-konsernia.

### Yhtiön tuotteet ja palvelut

Yhtiöllä on kolme segmenttiä, joissa se toimii: 1) ensiaputarvikkeet, 2) koulutukset, sekä 3) maallikkodefibrillaattorit. Yhtiö on ilmoittanut digitalisoivansa toimialaansa ja aikovansa tuoda uusia tuotteita ja palveluita vuosien 2020-2025 aikana asiakkailleen. Yhtiö tunnetaan aiemmin erityisesti defibrillaattoreistaan, joiden osalta se on markkinajohtaja Suomessa. Toimitettujen defibrillaattoreiden osalta on jo saatu käyttötapauksia useista eri kohteista Suomessa. Defibrillaattoreiden lisäksi yritys toimittaa työpaikoille ensiaputarvikkeita ja järjestää erilaisia turvallisuuteen liittyviä koulutuksia eri muodoissa (luokkaopetus, hybridi, webinaari tai kokonaan verkossa). 

Yhtiöllä on oma EU-laajuisesti rekisteröity Safedo-brändi, jonka lisäksi yhtiön edustuksessa on kansainvälisesti tunnettu tuotemerkki runsaan ulkoisen verenvuodon hallintaan tarkoitettu Celox-hemostaatti. Yhtiö on saanut asiakkaikseen useita julkisia yhteisöjä, kuten Helsingin, Turun ja Vantaan kaupungit.

Yhtiö on tuonut useita omia tuotteita vuosina 2020–2021. Esimerkkinä näistä voidaan mainita Safedo-ensiapupiste, Safedo-silmähuuhdepiste, Safedo-palovammapiste, ensiavun verkkokurssit ja älyensiapupiste, joka mahdollistaa ensiapuvalmiuden ylläpidon automatisoinnin    . Yhtiö markkinoi ratkaisua kansainvälisesti First aid as a Service™  -tavaramerkillä.

### Yhtiön brändit ja sivustot

#### Ensiapukurssi verkossa omaan tahtiin (4, 8 ja 7 oppituntia)

Yhtiö sai ensimmäisenä suomalaisena toimijana*lähde?* Traficomin hyväksynnän omaan tahtiin suoritettavalle ammattiautoilijan ensiapukurssille.

**Safedo-työturvallisuuskoulutus**

Yhtiö haastaa omalla työturvallisuuskoulutuksella alalla vakiintuneita toimijoita, kuten Työturvallisuuskeskuksen (TTK) Työturvallisuuskortin. Yhtiö kertoo oman ratkaisunsa eduksi muun muassa tasalaatuisuuden, mahdollisuuden räätälöidä sisältöä tasalaatuisesti, mahdollisuuden suorittaa työturvallisuuskoulutuksen omaan tahtiin ja sen, että koulutus on työnantajalle huomattavasti kustannustehokkaampi. Verkossa suoritetun koulutuksen esteettömyys on parempi ja ympäristövaikutus neutraali.

Lähteet
-------

1. ↑  Merplast imuroi 130 000 euroa joukkorahoituksella (uutinen 2.3.2015) Savon Sanomat.  Arkistoitu 19.12.2015. Viitattu 15.1.2016.
2. ↑  Safedo Oyj osaksi Presto-konsernia  30.6.2022. Presto. Viitattu 26.8.2022.
3. ↑  Työturvallisuuskoulutus (sivu 9.8.2021) Safedo Oyj.
4. ↑  Defibrillaattori sydänpysähdyspotilaan avuksi (artikkeli 25.6.2015) Sydänliitto.  Arkistoitu 10.4.2016. Viitattu 15.1.2016.
5. ↑  Valvoja Jani pelasti uimarin hengen (uutinen 23.8.2015) Iltalehti.
6. ↑  Työntekijä pelasi aikaa sydänpysähdyspotilaalle - oli saanut koulutuksen defibrillaattorin käyttöön vain kaksi viikkoa aiemmin (uutinen 23.11.2013) ESS.
7. ↑  Hankintapäätös, Helsingin kaupunki  26.4.2016. Helsingin kaupunki. Viitattu 26.4.2016.
8. ↑  Merplast Oy: Merplast Oy voitti Turun kaupungin ensiaputarvikekilpailutuksen *24.9.2015*. Merplast Oy.  Arkistoitu 26.4.2016. Viitattu 26.4.2016.
9. ↑  Merplast Oy: Merplast Oy voitti Vantaan kaupungin kilpailutuksen *22.5.2017*. Merplast Oy.  Arkistoitu 12.8.2017. Viitattu 11.8.2017.
10. ↑  Tuomas Kangasniemi: Suomalaisten kehittämä älyensiapukaappi varoittaa tarvikkeiden loppumisesta, tekee tilaukset automaattisesti ja näyttää video-ohjeet  6.8.2021. Mediuutiset. Viitattu 9.8.2021.
11. ↑  Tuomas Kangasniemi: Suomalaisyritys kehitti älyensiapukaapin – Näin se toimii  7.8.2021. Kauppalehti. Viitattu 9.8.2021.
12. ↑  Tuomas Kangasniemi: Suomalaisfirma kehitti älyensiapukaapin – Varoittaa tarvikkeiden loppumisesta, tekee tilaukset automaattisesti ja näyttää video-ohjeet  5.8.2021. Tekniikka ja Talous. Viitattu 9.8.2021.
13. ↑  Tuomas Kangasniemi: Suomalaisfirma kehitti älykkään ensiapukaapin – näin se toimii  5.8.2021. Tivi. Viitattu 16.8.2021.
14. ↑  Sami Noponen: Suomalainen ensiapukaappi hälyttää ja neuvoo – "Tästä kehitetään vientituotetta"  16.8.2021. Taloussanomat. Viitattu 16.8.2021.
15. ↑  European Union Intellectual Property Office: First aid as a Service -tavaramerkki #016358608  18.12.2017. European Union Intellectual Property Office. Viitattu 9.8.2021.

Aiheesta muualla
----------------

* Safedo Oyj:n kotisivut
* Elvytyslaitteesta halutaan kauppakeskusten vakiovaruste, YLE 7.11.2012
* Video älyensiapukaapista (Vimeo.com)